CELEX: 62014CN0114
Language: el
Date: 2014-03-10 00:00:00
Title: Υπόθεση C-114/14: Προσφυγή της 10ης Μαρτίου 2014 — Ευρωπαϊκή Επιτροπή κατά Βασιλείου της Σουηδίας

5.5.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 135/26
            
         Προσφυγή της 10ης Μαρτίου 2014 — Ευρωπαϊκή Επιτροπή κατά Βασιλείου της Σουηδίας
   (Υπόθεση C-114/14)
   2014/C 135/31
   Γλώσσα διαδικασίας: η σουηδική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: J. Enegren, L. Lozano Palacios)
   
      Καθής: Βασίλειο της Σουηδίας
   
      Αιτήματα της προσφεύγουσας
   
   Η προσφεύγουσα ζητεί από το Δικαστήριο:
   
               —
            
            
               να αναγνωρίσει ότι το Βασίλειο της Σουηδίας, μη απαλλάσσοντας από τον φόρο προστιθέμενης αξίας, αφενός, τις παροχές ταχυδρομικών υπηρεσιών και τις παρεπόμενες προς τις παροχές αυτές παραδόσεις αγαθών, οι οποίες πραγματοποιούνται από τις δημόσιες ταχυδρομικές υπηρεσίες, και, αφετέρου, τις παραδόσεις, στην ονομαστική τους αξία, γραμματοσήμων που ισχύουν στο εθνικό έδαφος, παρέβη τις υποχρεώσεις που υπέχει από τα άρθρα 132, παράγραφος 1, στοιχείο α', και 135, παράγραφος 1, στοιχείο η', της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (1).
            
         
               —
            
            
               να καταδικάσει το Βασίλειο της Σουηδίας στα δικαστικά έξοδα.
            
         
      Ισχυρισμοί και κύρια επιχειρήματα
   
   Η Ευρωπαϊκή Επιτροπή άσκησε προσφυγή κατά του Βασιλείου της Σουηδίας, δυνάμει του άρθρου 258 ΣΛΕΕ για τους ακόλουθους λόγους.
   Το άρθρο 132, παράγραφος 1, στοιχείο α', της οδηγίας 2006/112 προβλέπει ότι τα κράτη μέλη απαλλάσσουν από τον ΦΠΑ τις παροχές υπηρεσιών και τις παρεπόμενες προς τις παροχές αυτές παραδόσεις αγαθών που πραγματοποιούνται από τις δημόσιες ταχυδρομικές υπηρεσίες.
   Το άρθρο 135, παράγραφος 1, στοιχείο η', της οδηγίας 2006/112 ορίζει ότι τα κράτη μέλη απαλλάσσουν από τον ΦΠΑ τις παραδόσεις, στην ονομαστική τους αξία, ισχυόντων γραμματοσήμων.
   Το Βασίλειο της Σουηδίας ανέθεσε στην Posten AB τις υποχρεώσεις καθολικής υπηρεσίας που αντιστοιχούν στη μόνιμη παροχή ταχυδρομικών υπηρεσιών ορισμένης ποιότητας σε ολόκληρη την επικράτεια, σε τιμές προσιτές για όλους τους χρήστες, σύμφωνα με το άρθρο 3 οδηγία 97/67/ΕΚ του Ευρωπαϊκού Κοινοβουλίου και του Συμβουλίου, της 15ης Δεκεμβρίου 1997, σχετικά με τους κοινούς κανόνες για την ανάπτυξη της εσωτερικής αγοράς κοινοτικών ταχυδρομικών υπηρεσιών και τη βελτίωση της ποιότητας των παρεχομένων υπηρεσιών (2).
   Η Επιτροπή θεωρεί ότι η Posten AB, δεδομένου ότι παρέχει την καθολική υπηρεσία που διαλαμβάνεται στο άρθρο 3 της οδηγίας 97/67, συνιστά δημόσια ταχυδρομική υπηρεσία κατά την έννοια του άρθρου 132 της οδηγίας 2006/112.
   Το Βασίλειο της Σουηδίας παρέλειψε να απαλλάξει από τον ΦΠΑ την παροχή ταχυδρομικών υπηρεσιών από την Posten AB, καθώς και τις παραδόσεις, στην ονομαστική τους αξία, γραμματοσήμων που ισχύουν στο εθνικό έδαφος.
   
      (1)  ΕΕ L 347, σ. 1.
   
      (2)  ΕΕ L 15, σ. 14.